એક સમયે ઘેંશ રાંધવી સૌથી સહેલી ગણાતી હતી. જે કન્યા ઘેંશ રાંધવામાં પણ લોચા મારતી હોય એની મમ્મીને સાસુઓ મન મુકીને ચોપડાવતી. આજે ઘેંશનું સ્થાન ઇન્સ્ટન્ટ નુડલ્સે લીધુ છે. પહેલા કહેવત હતી 'આવડે નહીં ઘેંશ અને રાંધવા પેસ' પણ હવે કહેવું પડે કે 'આવડે નહીં મેગી ને રહું સૌના ભેગી'. આવા કેસ ફલેટે-ફલેટે મળી આવે. સરકાર જો એવો નિયમ કરે કે લગ્નના જમણવારમાં કન્યાને રાંધતા આવડતી હોય એવી જ વાનગીઓ જ પીરસી શકાશે, તો એ દિવસ દુર નથી કે આપણે ત્યાં મેગીના જમણવારો ય થવા માંડે !